CELEX: 62012TN0030
Language: et
Date: 2012-01-19 00:00:00
Title: Kohtuasi T-30/12: 19. jaanuaril 2012 esitatud hagi — IDT Biologika versus komisjon

24.3.2012   
            
            
               ET
            
            
               Euroopa Liidu Teataja
            
            
               C 89/28
            
         19. jaanuaril 2012 esitatud hagi — IDT Biologika versus komisjon
   (Kohtuasi T-30/12)
   2012/C 89/46
   Kohtumenetluse keel: saksa
   
      Pooled
   
   
      Hageja: IDT Biologika GmbH (Dessau-Roßlau, Saksamaa) (esindajad: advokaadid R. Gross ja T. Kroupa)
   
      Kostja: Euroopa Komisjon
   
      Hageja nõuded
   
   Hageja palub:
   
               —
            
            
               tühistada 5. oktoobri 2011. aasta otsus, mille tegi Euroopa Liidu delegatsioon Serbia Vabariigis ja millega esiteks lükati tagasi IDT Biologika GmbH tehtud pakkumus 1. hankeosa suhtes hankemenetluse (viide EuropAid/130686/C/SUP/RS Re-Launch LOT 1) raames, mis korraldati marutaudi vaktsiini tarnimiseks Serbia Vabariigi põllumajandus-, metsandus- ja veevarustusministeeriumile, ning teiseks otsustati sõlmida hankeleping „Biovet a. s.” juhtimise all tegutsevate erinevate firmade ühendusega;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hageja väidab hagiavalduses, et rikutud on määruse (EÜ, Euratom) nr 2342/2002 (1) artikli 252 lõiget 3, kuna välja valitud pakkumus ei vasta hageja arvates hankedokumentides seatud tehnilistele nõuetele vaktsiinis inimeste osas virulentsuse puudumise ning nõutud lubade olemasolu kohta seatud nõuetele, mistõttu seda pakkumust ei oleks tohtinud arvestada.
   Lisaks on välja valitud konsortsiumi, mida juhatab „Biovet a. s.”, pakkumuse arvessevõtmise puhul hinnavõrdlust aluseks võttes tegemist erineva kohtlemisega, kuna üksnes hageja pakkumus vastab kõigile vaidlusaluses hankemenetluses tegelikult seatud nõuetele tehniliste kirjelduste osas ja see on seega ainuke nõuetelevastav pakkumus selles menetluses.
   
      (1)  Komisjoni 23. detsembri 2002. aasta määrus (EÜ, Euratom) nr 2342/2002, millega kehtestatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 üksikasjalikud rakenduseeskirjad (EÜT L 357, lk 1, EÜT eriväljaanne 01/04, lk 145).